GiliGold/VAD_KnessetCorpus huggingface dataset:
<ריקי יחזקאל: למעלה ממיליון שקל כבר יש כנגד מעסיקים שהפרו חוקי עבודה.
<ריקי יחזקאל: אני יכולה להגיד לכם שיש הרתעה משמעותית, וזה בא לידי ביטוי מצד מעסיקים כאשר מגיעים צוותים משותפים ומשולבים של משרדי ממשלה, וזה מוכיח את עצמו.
<ריקי יחזקאל: לעניין השמה – יש תוכנית לעידוד חיילים משוחררים לעבוד ולהיות מושמים בענף החקלאות.
<ריקי יחזקאל: לשאלתך הנוספת, לעניין השמה והכשרה נוספות – אני מבקשת להפנות את השאלה לממונה על התעסוקה במשרד הכלכלה.
מירי רגב: לפחות טוב שהנציגים בעצמם אוהבים את מה שהם מציגים פה, זה יפה.
מירי רגב: יש לי הרבה מה להגיד על הפעילות של משרד הכלכלה.
<ארנון גלעדי: גברתי היושבת-ראש, אבל היא לא התייחסה להעסקתם של אלו שנמצאים פה ללא אישור העסקה במדינת ישראל, עם אישור שהייה בלבד, והם עובדים בכל מקומות העבודה.
<תומר רוזנר: מותר להם.
<ריקי יחזקאל: אנחנו לא בודקים אם העובד הזר הוא חוקי או לא חוקי.
<ריקי יחזקאל: זה לא מתפקידו של משרד הכלכלה.
<ארנון גלעדי: אז תפקידו של מי לאכוף לגבי אלה שפועלים בצורה לא חוקית?
<ריקי יחזקאל: אנחנו מדברים על העובדים בנפרד.
<ארנון גלעדי: אני מדבר גם וגם.
<ריקי יחזקאל: אנחנו בודקים את המעסיקים.
<ארנון גלעדי: אבל המעסיק מעסיק עובד לא חוקי.
דוד צור: על זה היא אמרה לך שהם פתחו 200 ומשהו תיקים.
מירי רגב: לפני שהשר יענה ואני אסכם, אני רוצה להצטרף גם לשאלה נוספת.
<קריאה: פתיחת התיקים על-ידי משרד הכלכלה – זה סודי לגמרי.
<קריאה: אף אחד מהמעסיקים לא יודע.
מירי רגב: אל תדאגו, אני כבר מסכמת את העניין הזה.
<ריקי יחזקאל: את טועה טעות מרה, גברתי.
<ריקי יחזקאל: יש תוצאות ויש עיצומים כספיים שהוטלו כנגד מעסיקים.
מירי רגב: אני מבקשת לפרסם את זה ואתם גם תעבירו את הנתונים לוועדה.
<ריקי יחזקאל: בוודאי.
<ריקי יחזקאל: ברגע שהעיצום הכספי חלוט הוא מופיע ומתפרסם.
דוד צור: אנחנו אומרים לך, תנו לזה פומביות בתקשורת, כדי שתהיה הרתעה.
דוד צור: זה מה שמתכוונים לומר.
מירי רגב: היא תעביר את זה לוועדה.
מירי רגב: חברים, לפני שהשר ישיב ואני אסכם, אני מבקשת מהשר, אני מצטרפת לשאלתו של חבר הכנסת דוד צור, מדוע אתם ממתינים לפעימה הראשונה, השנייה והשלישית?
מירי רגב: יש כל-כך הרבה מסתננים שנמצאים בדרום תל-אביב, אמר את זה גם דן פאר ואמרו גם אחרים, החיים בלתי נסבלים.
מירי רגב: אתם עושים דברים נהדרים, ותיכף אסכם את זה, אבל למה לא מגיעים מייד לתפוסה מלאה ב"חולות", תפוסה של 3,000 איש?
מירי רגב: במקביל לצעד המדהים שאתה הולך לעשות במטרה להרחיב את "חולות", אבל למה לחכות?
מירי רגב: צריך להכניס 3,000 אנשים ל"חולות" מהר ככל הניתן.
מירי רגב: הדבר השני לגביו אני מבקשת לשמוע את עמדתך, אדוני השר, הוא סוגיית הילודה.
מירי רגב: ברור שאנחנו לא יכולים לעצור את הילודה.
<דוד קשני: אבל אפשר לצמצם את הילודה.
מירי רגב: אנחנו לא יכולים לעצור את הילודה.
מירי רגב: כולנו מבינים את המשמעות של תמונות של ילדים קטנים, אבל בסוף הם נהיים מבוגרים וצריך למצוא לזה פתרון.
מירי רגב: תיכף נשמע מהשר אם יש לו איזה פתרון בעניין הזה.
<קריאה: אתם נותנים בונוס למי שיש לו ילדים.
מירי רגב: תיכף נשמע את השר.
מירי רגב: את רוצה להחליף את השר בתפקידו?
מירי רגב: האמיני לי, הוא עושה עבודה טובה.
גדעון סער: אני רוצה להתייחס קודם כול לשאלות שנשאלו ולומר כמה אמירות.
גדעון סער: אם יהיה יותר שקט גם ישמעו.
גדעון סער: קודם כול, באשר לסיום הטיפול בבקשות המקלט – אנחנו יודעים לסיים 250-300 בקשות בחודש בכוח האדם הקיים ביחידת ה-RSD, שהוכפל בתקופתי, היום עובדים שם 60 אנשים.
גדעון סער: ברבעון הראשון של השנה סיימו 641 תיקים ועוד 325 תיקים ממתינים להמלצת הוועדה המייעצת, זאת אומרת קרוב ל-1,000 תיקים.
גדעון סער: ציינתי מה המספרים שקיימים.
גדעון סער: זה לוקח זמן.
גדעון סער: עושים את המרב לסיים עם זה בהקדם ככל הניתן.
גדעון סער: פילוח העוזבים – רוב העוזבים הם נתיני סודן, מיעוטם נתיני אריתריאה ויש עוד כמה ממדינות אפריקאיות אחרות, שהם בעייתיים, כאלה ואחרים, למשל חסרי תיעוד וכולי.
גדעון סער: אבל יש עכשיו מגמה של גידול משמעותי גם בנתונים של היוצאים לאריתריאה.
גדעון סער: אם אני יכול להציג דוגמה, בינואר המספר היה 43, בפברואר 95, והמספר צפוי להיות 229 בחודש מרץ.
גדעון סער: זאת אומרת, אנחנו רואים פה גם מגמה וקיטון מסוים בחלק של נתיני סודן.
גדעון סער: מה קורה להם שם?
גדעון סער: הם נמצאים בקשר עם חבריהם פה.
גדעון סער: כאשר ביקרתי ב"חולות" שמעתי מאנשים שנמצאים בקשר עם אנשים שחזרו למדינות המוצא, לנו לא ידוע על שום דבר מאוד לא טוב או רע שקרה למישהו מהם.
גדעון סער: כשמישהו סיפר לי שמועות כאלה ואחרות ביקשתי שיציג לי עובדות.
גדעון סער: מעולם לא קיבלנו שום מידע אחר.
גדעון סער: אני חושב שאם היתה מציאות אחרת בשטח היציאה הגדולה הזאת לא היתה קורית, בוודאי לא היתה נמשכת, כי בסופו של דבר הם מעודכנים יותר מכולנו מה קורה במדינות שלהם.
גדעון סער: אני יודע מה הקושי שיש.
גדעון סער: המצוקה של התושבים אזרחי ישראל נמצאת לנגד עיניי.
גדעון סער: זה מה שדוחף אותי באופן יומיומי לטפל בזה.
גדעון סער: אבל לא ניתן בעיה שנוצרה במשך 8 שנים לפתור בכמה ימים, פשוט לא ניתן.
גדעון סער: אין דבר שניתן לעשותו שאני לא עושה אותו, אין דבר כזה.
גדעון סער: עוד לא היה מישהו שבא אליי עם איזו הצעה לפתרון בר-ביצוע, עם איזה רעיון שדחיתי אותו, ואגב, רוב הרעיונות היו שלי דווקא- - -
מירי רגב: אני חושבת שאתה השר היחיד שמטפל בעניין הזה במלוא האכפתיות והרצון.
מירי רגב: צריך להגיד את האמת.
גדעון סער: נפגשתי בחודש האחרון עם שלושה שרי פנים.
גדעון סער: לאחרונה הייתי בספרד ונפגשתי עם שר הפנים של ספרד.
גדעון סער: סיפרו לי מה קורה בסאוטה ומלייה, באותן שתי ערים ספרדיות במרוקו, על ההסתערות של הפליטים על הגדרות וכל התופעות איתן הם מתמודדים, וגם ביקרתי במרכז השליטה על הגבולות כי היו להם גם תופעות של הגירה לאיים הקנריים ולרצועת החוף של ספרד שנמצאת מול מרוקו.
גדעון סער: שוחחתי גם עם שרת הפנים של אוסטריה ועם שר הפנים של גרמניה.
גדעון סער: האמינו לי – אני זהיר מאוד במה שאני אומר, בעיקר אם אני אומר את זה לטובת עצמי – מה שאנחנו עושים הוא דבר מאוד גדול לעתיד ישראל, מאוד גדול.
גדעון סער: דובר פה על בית-המשפט.
גדעון סער: האחריות היא עלינו – האחריות על הגבולות היא עלינו, האחריות על העתיד של המדינה היא עלינו, האחריות על צביון המדינה היא עלינו.
גדעון סער: על בית-המשפט לא מוטלת אחריות.
גדעון סער: בית-המשפט לא יכול ולא מוסמך לקבוע מדיניות במקום הממשלה והכנסת, לקבוע מדיניות אחרת.
גדעון סער: הוא יכול לבחון את האמצעים שננקטים על-ידי הממשלה ובחקיקה של הכנסת, לקבוע אם הם מידתיים או לא מידתיים ומה אנחנו עשינו לצורך מימוש המדיניות שקבענו באחד הנושאים שהם לדעתנו גורליים לעתיד המדינה.
גדעון סער: אנחנו ראינו את פסק-הדין בחודש ספטמבר.
גדעון סער: נקטנו באמצעים – אני אומר את זה בצורה מוחלטת – המידתיים, אבל אמצעים שנותנים מענה לבעיה.
גדעון סער: אין חוכמה לא לעשות שום דבר ואז "הכול בסדר", לא תהיה נגדך שום עתירה ואף אחד לא ילך לבית-משפט.
גדעון סער: עשינו פשרות בדרך, דרך אגב, גם פה בוועדה, וגם עם היועץ המשפטי לממשלה.
גדעון סער: עשינו פשרות בדיאלוג הזה כדי להגיע לאמצעים שיהיו נכונים.
גדעון סער: היום לפי דעתי פשוט אסור לפגוע במה שקורה.
גדעון סער: קורה כרגע תהליך חשוב מאוד, שיש לו משמעות לגבי כל המערכות שלנו.
גדעון סער: דובר פה על פשיעה ועל בריאות ועל רווחה ועל חינוך ועל כל הדברים האלה, ועל העתיד.
<מאיר אינדור: וגם על טרור.
<מאיר אינדור: יש גורמי טרור בפנים.
גדעון סער: ועל העתיד של המדינה, ועל צביון של ערים שלמות.
גדעון סער: כפי שאומר עובד חוגי, לא רק תל-אביב.
גדעון סער: אני מקווה מאוד, וגם מאמין, שמה שנעשה כאן נעשה בצורה מאוד שקולה, מאוד אחראית.
גדעון סער: אגב, ראיתי שני סקרי דעת קהל בחודש האחרון שעשו שני ערוצי טלוויזיה שונים, לכבוד שנה לממשלה.
גדעון סער: שניהם הציבו את נושא ההתמודדות עם ההסתננות ואת צמצום מספר המסתננים כהצלחה מספר אחת, בעיני הציבור, של הממשלה בשנה הראשונה לכהונתה.
מירי רגב: זה, וגם התכנון והבנייה.
מירי רגב: איזה מזל שהממשלה עשתה משהו.
גדעון סער: גם אחרים בוודאי עשו.
גדעון סער: באשר לכוח האדם המשטרתי – אני לא השר לביטחון פנים אבל אני יודע שהוא תוגבר מאוד, גם על-פי החלטת ממשלה מחודש נובמבר.
גדעון סער: בכל מקרה, הוועדה צריכה בהחלט לראות, כי החלטת הממשלה מחודש נובמבר לא התייחסה רק למתקן ב"חולות" ולא התייחסה רק לחוק ולדברים שנמצאים בתחום אחריותי.
גדעון סער: היא התייחסה גם והקצתה תקנים למשטרה ולמשרד לביטחון פנים לצורך תגבור ביטחון הפנים בשכונות דרום תל-אביב.
גדעון סער: אז אדרבה, אפשר לעשות, בין בדיון, בין בסיור בשטח, מעקב.
גדעון סער: אני גם מקבל תגובות, שמרגישים קצת יותר טוב ממה שהיה.
גדעון סער: אני יודע שבנווה שאנן המצב הכי קשה, גם באופן השוואתי.
<קריאה: קטסטרופה.
<קריאה: זמנית קצת יותר טוב.
גדעון סער: זה ראוי לדיון בפני עצמו ולמעקב של הוועדה.
גדעון סער: מעגל המוזמנים ל"חולות" יורחב.
גדעון סער: ככל שאנחנו מרחיבים את מעגל המוזמנים יש לזה השפעה על מעסיקים, כי מאותו רגע המעסיקים כבר לא יכולים להעסיק אותם, אבל בכל זאת הם מקבלים חודש התרעה לפני ההתייצבות.
גדעון סער: בכל מקרה, נאמר פה, מה שהיום עומד לרשותם הוא 2,000 מקומות.
גדעון סער: זה יושלם כנראה עוד לפני פסח, ממש או-טו-טו, וכבר ניערך לקליטת הפלח השלישי.
גדעון סער: אתם חייבים להיות ערוכים לחלוטין לפלח השלישי.
גדעון סער: אנחנו ניערך כבר להרחבה.
גדעון סער: האם ההרחבה תהיה במתקן "חולות" עצמו או בקרבת מקום?
גדעון סער: אנחנו לא יודעים, אבל בהחלט עם הדבר הזה אני אבוא, כי אני חושב שהגענו לזה די מהר.
גדעון סער: אני מזכיר שאמרו לנו כאשר באנו לחוקק את החוק בכנסת, חברי הכנסת שהתנגדו לנו אמרו שזה לא יהיה פתרון.
מירי רגב: אף אחד מהם לא יושב פה.
מירי רגב: מעניין למה.
מירי רגב: זה מסר לבג"ץ.
גדעון סער: זה מוזר מאוד.
גדעון סער: כאשר נדונה הצעת החוק היו פה כל חברי הכנסת מאגף מסוים, היו פה נציגים של ארגונים מסוימים, שאין מהם אף אחד כאן היום, ומעניין למה.
גדעון סער: כי כל התיזה, כאילו זה לא מהגרי עבודה, קרסה, ועדיין נותרה התביעה להשאיר אותם.
גדעון סער: בהחלט אעלה את הנושא שהועלה פה, של שיקום השכונות ותמיכה בתשתיות בדרום תל-אביב, מול משרד ראש הממשלה לביצוע.
גדעון סער: אלה הדברים העיקריים.
גדעון סער: גם בנושאים שדובר עליהם פה, היום אנחנו נותנים אותו מענק לעוזבים מרצון גם לילדים.
גדעון סער: היתה לי על זה שיחה עם מנכ"ל משרד ראש הממשלה ועם מנהל רשות האוכלוסין.
גדעון סער: צריך להמשיך בדברים האלה.
גדעון סער: אנחנו מתכוונים להיערך להרחבה של הפתרונות מחוץ למרכזי הערים, מצד אחד, ולהמשיך את העידוד של היציאה שמתבצעת מרצון, לרבות על-ידי המשך התמרוץ הכספי בתקופה הקרובה, ואני מקווה שנראה את אותה התקדמות.
מירי רגב: כבוד השר, יגידו שאני משוחדת, אבל אני חייבת להגיד את זה.
מירי רגב: צר לי שאני לא רואה עוד הרבה שרים בממשלה שפועלים בכזאת נחישות כדי להחזיר את המסתננים הביתה.
מירי רגב: גם שר הכלכלה, ויש לי אליו הרבה כבוד והערכה, יש לו חלק והוא יכול להשפיע בעניין הזה, וגם השר לביטחון פנים.
מירי רגב: הם יכולים להשפיע על המהלך הזה, גם בעניין של האכיפה כנגד פשיעה, גם בעניין של אכיפת דיני עבודה.
מירי רגב: שלא נדבר על ראשי העיריות, אבל עליהם נדבר אחר-כך, בעיקר ראש עיריית תל-אביב-יפו.
מירי רגב: אנחנו צריכים ששרי הממשלה ייכנסו לתמונה הזאת, גם שר הרווחה בעניין חיילים משוחררים.
מירי רגב: זה לא עסק פרטי, לא של גדעון סער ולא של מירי רגב.
מירי רגב: כל הממשלה הזאת צריכה להתייצב לצד תושבי המדינה הזאת.
מירי רגב: (מחיאות כפיים) אין מחיאות כפיים פה.
מירי רגב: באמת, זה לא זמן למחיאות כפיים.
מירי רגב: לרגע אל תבינו שיש כאן איזו תחושה שאנחנו מבסוטים.
מירי רגב: אני יודעת, אני מסתובבת ואני יודעת שהמצב קשה, בכל מקום שאליו אני הולכת אני מקבלת את המסר.
מירי רגב: מה שאמר פה השר, לא ידעתי על הסקר הזה, אבל אני אומרת לכם, בכל אירוע שאליו אני הולכת כולם באים אליי ואומרים לי: תעזרו לנו עם המסתננים, תעזרו לנו.
מירי רגב: כך בכל מקום בארץ, זה פשוט מדהים, זה הדבר הראשון שאומרים.
מירי רגב: אחרי הדיור, אחרי הכול זה הדבר הראשון – המסתננים.
מירי רגב: לכן כשאני שומעת כאן את מה שאומר השר לגבי הסקר אני מבינה שסקרים אכן משקפים בסוף את מה שהציבור מרגיש.
מירי רגב: המצב קשה, ואני יודעת שאנשים לא יורדים מבתיהם, ואני מבינה את מה שאומרות כאן שתי החברות שהגיעו, שהן לא יוצאות מן הבית אחרי השעה 17:00.
מירי רגב: אנחנו צריכים להמשיך לעשות מאמצים להרחיב את מספר המסתננים שמגיעים ל"חולות" ולעשות את כל שניתן כדי להחזיר אותם מהר ככל הניתן לארץ מוצאם.
מירי רגב: עם זאת, יש הישגים, וצריך לדבר על ההישגים האלה.
מירי רגב: הישג גדול, שנכנסו רק 15 אנשים, והישג גדול שיותר ויותר מסתננים יוצאים מרצון, והישג גדול שכל ארגוני השמאל שהיו כאן וניסו לרפות את ידינו בעניין החוק הזה לא נמצאים פה היום והחוק הזה נעשה באופן מידתי, ומתקן "חולות" הוא לא מתקן סגור והוא לא בית-סוהר ויש שם טיפול בהיבטי בריאות ובהיבטי חינוך ורווחה מעבר למה שצריך לעשות.
מירי רגב: אתם רוצים להיות יותר רומאים מהאפיפיור כדי להראות לעולם כולו שאנחנו בסדר.
מירי רגב: צריך לעשות את מה שצריך לעשות, לא צריך גם להשתגע.
מירי רגב: לכן אני חושבת שאנחנו באים בידיים נקיות לבג"ץ בשבוע הבא, ב-1 באפריל, בידיים נקיות.
מירי רגב: אם בג"ץ הולך לקבוע את המדיניות ולא רק להגיד אם זה חוקי או לא, הוא עושה טעות גדולה כי הוא מפריע פה לממשלה נבחרת לבצע את המדיניות שלה, ובג"ץ לא קובע החלטות אלא רק קובע אם זה חוקי או לא.
מירי רגב: יכול להיות שכדי שיקבלו את ההחלטות הנכונות צריך להעביר כמה מסתננים לאזור שבו השופטים גרים, אולי אז הם יבינו מה זה מצוקה, מה זה לא לצאת החוצה אחרי השעה 17:00, מה זה ילדות שפוחדות לצאת לחוגים.
מירי רגב: אם צדק, אז צריך להיות צדק אמיתי.
מירי רגב: צדק של דרום הוא גם צדק של צפון.
מירי רגב: אי אפשר לעשות חצי מן הדברים.
<עידן אבוהב: כבוד חברת הכנסת רגב, אם תדברי כך בבג"ץ כיושבת-ראש הוועדה זה יהיה מצוין.
מירי רגב: האמן לי שבג"ץ יקבל את סיכום הדיון הזה.
מירי רגב: בג"ץ מתייחס לישיבות שלנו.
מירי רגב: אני יודעת שלפחות שני דיונים שערכנו פה בוועדה בעניין שירות בתי-הסוהר, על פרויקט "שחף", הגיעו לבג"ץ ובג"ץ קיבל את עמדת הוועדה, בניגוד לעמדת היועץ המשפטי לממשלה.
מירי רגב: זאת אומרת, מבינים שהוועדה הזאת אומרת דברים ועושה דברים, והדברים נאמרים בהיגיון, וצדק ימין זה גם צדק שמאל.
מירי רגב: אי אפשר בעניין הזה כל הזמן לשנות את ההחלטות.
מירי רגב: אני חוזרת ואומרת, פליטים נקבל ונקלוט בכל מקום בארץ.
מירי רגב: אני יודעת שהגדילו את מספר הימים שעובדת הוועדה שמינה השר בענייני פליטים כדי שיותר ויותר אנשים יוכלו להגיש בקשה ויבדקו אם הם פליטים או לא.
מירי רגב: אבל כולנו מכירים, וגם בג"ץ מכיר, את ההחלטות ואת מה שקובע האו"ם לגבי מי הוא פליט.
מירי רגב: פליט הוא מי שיש סכנה לחייו במדינה גובלת.
מירי רגב: מדינת ישראל היא לא המדינה הראשונה שגובלת באריתריאה וסודן.
מירי רגב: אז בואו לא נשחק, לפחות עם עצמנו, משחקים, לפחות את האמת נגיד לעצמנו.
מירי רגב: כבוד השר, אני חושבת שיש חשיבות גדולה לכך שאתה תנחה להגדיל את מספר המסתננים במתקן "חולות".
מירי רגב: אני חושבת שהגדלת התמריץ חשובה, זה נכון, וברגע שתקבל את ההחלטה אשמח שהוועדה תקבל עדכון על כך.
מירי רגב: אנשי השב"ס, אני רוצה לברך אתכם על עריכת האבחנה הברורה מאוד, מה זה מתקן פתוח, איך פועלים במתקן פתוח, כל מה שמקבלים שם – שירותי בריאות וכדומה – וזה חשוב.
מירי רגב: נקיים דיון עם המשטרה בעניין האכיפה, גם בעניין הכספים שיוצאים וגם בעניין הפשע.
מירי רגב: השר אמור לפתוח את הדיונים בוועדה במושב הבא ואני מבקשת שזה יהיה אחד הנושאים שהוא יתייחס אליהם.
מירי רגב: אני מבקשת מתושבי דרום תל-אביב, שבאמת באים לכל הדיונים, וזה לא פשוט, וזה עולה כסף, זה הוצאות דלק וכל מה שזה אומר.
<עובד חוגי: ויום חופשה מהעבודה.
מירי רגב: וחופש מיום עבודה.
מירי רגב: אתם צודקים, אני מצדיעה לכם ותודה שאתם באים לפה.
מירי רגב: אני מבקשת שמשרד הבריאות ייתן לנו תשובה כתובה על העניין שהעלה כאן המשנה לראש עיריית תל-אביב-יפו, בעניין אכיפת סוגיית הבריאות בכל אותם בתי עסק שפועלים.
<עובד חוגי: זה גם יהיה מידע חסוי...
מירי רגב: תיכף נדבר על העירייה.
מירי רגב: אין כמו עיריית תל-אביב-יפו וראש העירייה, אין דברים כאלה.
מירי רגב: אני מבקשת להביע את מורת רוחי מהעניין של מדינה שלישית.
מירי רגב: אני יודעת שהנושא הזה לא נמצא תחת טיפולך, כבוד השר, ואני יודעת שערכנו על זה גם דיון בוועדה חסויה, אבל אני כן רוצה להבהיר את התחושה שלי ללשכת ראש הממשלה, שלא עושים עם זה מספיק.
מירי רגב: בנושא הילדים, כולנו יודעים מה זה אומר צילום של ילדים שמגורשים.
מירי רגב: כולנו מבינים מה זה אומר, וכולנו גם יודעים שהילדים האלה פעם יגדלו ויהיו אנשים מבוגרים.
מירי רגב: אני חושבת שכל עידוד מבחינתך, אדוני השר, למשפחות עם ילדים לעזוב את הארץ מרצון בצורה מוגברת ייטיב לכולנו, גם מבחינת ההסברה שלנו בעולם, גם מבחינת התדמית שלנו.
מירי רגב: אני חושב שנכון לעשות את זה.
מירי רגב: משרד הכלכלה, אני מבקשת להעביר כאן דרכך, ונשלח גם מכתב לשר הכלכלה, שצריך לבצע ביתר נחישות את תפקידו בכל הקשור לדיני עבודה, והוא יודע לעשות את זה כשהוא רוצה, אנחנו יודעים מחוקים אחרים.
מירי רגב: פרויקט שיקום שכונות – כבוד השר, הנושא הזה עלה מספר פעמים, אני חייבת לציין, על-ידי עובד חוגי.
מירי רגב: נשלח מכתב לשר הבינוי והשיכון, שמבקש ממנו לקחת חלק במשימה הזאת, של הקלת הקושי שיש לתושבי דרום תל-אביב בשל המסתננים.
מירי רגב: לצערי לא קיבלנו עדיין תשובה.
מירי רגב: הנושא הזה יעלה במושב הבא.
מירי רגב: אשמח אם גם אתה תוכל לסייע בסוגיה הזאת.
מירי רגב: באשר לעבודה מועדפת של חיילים משוחררים במסעדנות – נעלה את זה שוב.
מירי רגב: תדבר אתה עם ציפורה לבני, כבוד חבר הכנסת דוד צור, כדי שהנושא הזה יעלה ויאושר כבר.
מירי רגב: באמת, מסעדנות – שיאושר, שחיילים יוכלו לעבוד שם.
מירי רגב: זה גם קרוב לביתם, הם לא צריכים לשכור דירה, זה זמין להם.
גדעון סער: כבר אני רואה כניסה של ישראלים למקומות עבודה שעבדו בהם מסתננים, שיצאו מהארץ או עברו ל"חולות".
גדעון סער: אני כבר רואה את זה במקומות שונים בתל-אביב.
<עובד חוגי: אני אחד כזה.
<עובד חוגי: יש שטיפת מכוניות ביפו.
<עובד חוגי: לפני כן עבדו בזה ערביי ארץ ישראל ופתאום היתה מגמה שעסקו בזה מסתננים, ובתקופה האחרונה חזרו לעסוק בזה ערביי ארץ ישראל.
מירי רגב: לסיום, אני מבקשת מהוועדה להעביר את פרוטוקול הישיבה כולו, כולל התייחסות הגורמים השונים שהיו כאן, כולל כמובן אמירתו של השר, סיכומו של השר וסיכום שלי של הישיבה, למחלקת הבג"צים, כפי שהעברנו גם לגבי הסוגיה של שירות בתי-הסוהר.
מירי רגב: אני קוראת לשופטי בית-המשפט העליון להבין את המצוקה הגדולה שחיים בה אזרחי המדינה, תושבי דרום תל-אביב ואחרים.
מירי רגב: אני חושבת שהחוק הזה הוא חוק מידתי, כך הוכח, וגם על-פי מה שנאמר כאן.
מירי רגב: אני מבקשת מהם פשוט לדחות את העתירה ולגרום לכך שממשלת ישראל תוכל להביא לידי ביטוי את המדיניות שלשמה היא נבחרה ולהחזיר את המסתננים שאינם פליטים לארצות מוצאם.
מירי רגב: אני פותחת את ההצבעות לחוק התכנון והבנייה (תיקון מס' 102).
מירי רגב: נתחיל עם ההסתייגות, לאחר מכן נעבור להצבעות, ובין לבין אנחנו נאמר עוד מספר דברים.
מירי רגב: היועץ המשפטי, אני מציעה שנעבור להסתייגויות עד שיגיע השר.
<תומר רוזנר: בוקר טוב, מונחים לפניכם חברי הכנסת, קבצים שבהם מופיעות ההסתייגויות כפי שהוגשו.
<תומר רוזנר: הקבצים מסודרים לפי הקבוצות שהגישו אותם.
<תומר רוזנר: ההסתייגויות ממוספרות במספרים כדי שיהיה קל לעקוב אחרי ההצבעות וכו'.
<תומר רוזנר: נתחיל עם ההצבעות על קבוצת מרצ, כאשר לקבוצת מרצ הצטרפו גם קבוצות אחרות, כמו קבוצת חד"ש וקבוצת העבודה, אפשר להתחיל להצביע.
דב חנין: הערה מקדמית.
מירי רגב: אני רק מזכירה לכולם שאין דיבורים היום.
מירי רגב: אנחנו דיברנו חצי שנה, עשינו את כל מה שאפשר, ההצבעות היום הן רק הצבעות, הערה מקדמית שלך לדקה, ואין יותר הערות מקדמיות, ואין יותר דיבורים לא הסתייגויות, ולא להסביר את ההסתייגויות.
מירי רגב: דיברנו, הסברתם, אמרתם, ובסוף זה החוק שהגענו אליו.
איציק שמולי: ההסתייגות של העבודה לדעתי לא חולקו.
<גלעד קרן: ההסתייגות של העבודה מלבד הסתייגות אחת, הן זהות להסתייגויות של קבוצות אחרות, ולכן, רק הסתייגות אחת תופיע פה, לא הכול חולק, זה יהיה בהמשך.
<גלעד קרן: יש הסתייגות אחת מסיעת העבודה שהיא לא זהה להסתייגויות המופיעות בקבצים שלפניכם.
איציק שמולי: יש לזה משמעות.
<גלעד קרן: במליאה, כמובן שיהיה לכם את כל ההסתייגויות שהגשתם.
<גלעד קרן: לנוחות ההצבעה, לא חילקנו דברים שהם חוזרים על עצמם.
דב חנין: הערה טכנית כדי למנוע שגגה, ואחר כך הערה לסדר ההצעה.
דב חנין: נשמטה ההסתייגות שלנו לעניין הסעיף המטרה.
דב חנין: אני יודע שהייעוץ המשפטי של הוועדה עבד בצורה מאוד קשה ואינטנסיבית, וזו ההזדמנות להודות להם גם על המאמץ.
דב חנין: אבל אני חושש שבדרך הזאת אולי חס וחלילה יישמטו עוד הסתייגויות, אז אנא, שהדברים ייבדקו.
דב חנין: ההערה שלי, או יותר נכון ההצעה שלי לסדר ההצבעה, גברתי יושבת הראש, היא הצעה הבאה.
דב חנין: יש לנו פה סדר גודל של 200 הצבעות, או משהו קרוב לזה.
מירי רגב: 180 הסתייגויות.
דב חנין: אנחנו יכולים כמובן להצביע אותם.
דב חנין: אבל הפנייה שלי אליך היא לשקול אפשרות של הסכמה בין הקואליציה והאופוזיציה, להוריד את רוב רובן של ההצבעות, להסתפק בכמה הצבעות חשובות, ולוותר על רוב רובן במסגרת של מחשבה שגם יש בה איזושהי אמירה תוכנית וערכית של הכנסת.
מירי רגב: בוקר טוב לשר.
דב חנין: בוקר טוב, אדוני השר, גברתי יושבת הראש, אני בדיוק הצעתי, אדוני השר, אנחנו בילינו הרבה זמן בהרבה ויכוחים בחוק הזה, ויש בוודאי נושאים שיש בהם אי הסכמות, אבל אני הצעתי שאנחנו אולי ננסה לסיים את היום הזה דווקא באיזשהו אקורד של הסכמה מסוימת, אפילו נקודתית בהיבט שהוא חשוב וערכי.
דב חנין: ואם אכן תשקלו את העניין, ותלכו לקראת המחשבות של כמה מחברי הוועדה, אפשר יהיה גם לוותר על רוב רובן של ההצבעות, להשאיר אותן למליאה, ולהשאיר פה כמה הצבעות מעטות.
דב חנין: הסוגיה שאנחנו מבקשים, אדוני השר, שגם אתה תשקול אותה פעם נוספת, היא סוגיה שהתחילה את דרכה בוועדה הזאת, הנושא של החובה לעדכן את פקיד היערות לפני כריתת עצים.
דב חנין: אם פקיד היערות לא מגיב תוך 21 יום, אפשר לכרות את העץ.
דב חנין: זה מנגנון שבזמנו אומץ בוועדת הפנים, הוא מנגנון מאוזן, הוא לא מעכב, כי אם פקיד היערות לא מגיב, אז אפשר לכרות את העץ.
דב חנין: הכנסת, אדוני שר הפנים, הוקמה בט"ו-בשבט, ויש לה איזשהו קשר רגשי וסימבולי לעצים, והפנייה שלנו היא, ואני אומר את הדברים כי אני חושב שגם בקרב חברי הכנסת כולל בקואליציה, יש, נדמה לי, הבנה לנושא הזה.
דב חנין: אני מבין שיש התלבטויות, ואולי אפילו אם אתם רוצים לשקול את הנושא, ולעשות איזושהי הפסקה, ואנחנו מקווים שההפסקה הזאת לא תנוצל על ידינו לרעה כדי לעכב את הדיונים, כדי לשקול את הדברים, ולראות אם ניתן לענות לו בהפסקה הזו, אנחנו מאוד נעריך את זה.
מירי רגב: בינת, דיברנו על זה הבוקר.
מירי רגב: הבטחתי לך תשובה תקבלי.
מירי רגב: ארז, היועמ"ש, אני מבינה שאתם לא מתנגדים לזה, ההתנגדות היא רק בעצם של משרד הפנים.
<ארז קמיניץ: משרד הפנים יגיד אותה, אבל ההצעה הממשלתית לא תומכת בהצעה הזאת.
<בינת שוורץ: אישור כריתת עץ נשארת בידי פקיד היערות, זה בא מפקודת היערות בכלל, ושום עץ במדינת ישראל אי אפשר לכרות אותו בלי היתר בכתב מפקיד היערות, ואת זה אנחנו לא משנים בהצעת החוק.
<בינת שוורץ: הדבר היחידי שמשתנה, זה שבחוק הנוכחי יש חובת התייעצות למוסד תכנון עם פקיד היערות.
<בינת שוורץ: המשמעות של חובת ההתייעצות הזאת, זה בעצם ביזור האחריות של מוסד התכנון.
<בינת שוורץ: במקום שיישבו כל הגורמים בהרכב המגוון הזה של מוסד תכנון ויקבלו החלטה, הם עכשיו שולחים את התכנית להתייעצות עם גורם עלום כזה או אחר שמתייחס ספציפית לנושא כזה או אחר.
<בינת שוורץ: המשמעויות של זה הם שתיים – אחת, התמשכות לוחות זמנים.
<בינת שוורץ: שתיים – הסרת אחריות ממוסד תכנון, ומשתי הסיבות האלה, שאחד – אנחנו שומרים על העצים כי היתר הכריתה נשאר.
<בינת שוורץ: שניים – אנחנו שומרים על מוסדות תכנון, מחזירים אותם לתלם שיתחילו לקבל החלטות ולקחת אחריות.
<בינת שוורץ: משתי הסיבות האלה, אנחנו לא יכולים לקבל את ההצעה של לשלוח את מוסד התכנון להתייעץ עם מישהו ספציפי.
משה זלמן פייגלין: אבל למה שהמישהו הספציפי לא יבוא אל תוך הוועדה?
<יהודה זמרת: כבר לא הבנתי מה עשינו בכלל.
<בינת שוורץ: פקיד היערות השר האחראי עליו הוא שר החקלאות.
<בינת שוורץ: שר החקלאות יושב בכל הועדות המחוזיות והארציות.
גדעון סער: אני יכול להוסיף על חוות הדעת של מנהל המינהל והתכנון.
גדעון סער: בינת התייחסה לנושא הנפרד של אישור כריתה.
גדעון סער: בסופו של דבר כל הליכי התכנון והבנייה הפכו למבוך שאי אפשר לצאת ממנו בגלל סוג כזה של הוראות, וזה נולד בוועדה, והופך את זה לתורה משה מסיני.
גדעון סער: אם היעד של הרפורמה הוא ייעול הליכי התכנון, אין שום סיבה עניינית שלא ללכת בדרך שאנחנו מציעים כאן.
גדעון סער: הייתי מאוד רוצה גם, הגענו להרבה מאוד פשרות, להרבה מאוד הסכמות, כולל אתמול בערב.
גדעון סער: הייתי מאוד רוצה, אבל עניינית זה לא נכון, ואני מגבה את העמדה המקצועית.
גדעון סער: אני חושב שאם אנחנו היינו נעתרים לזה, אז היינו פשוט פוגעים במטרה של הרפורמה.
מירי רגב: תשובת השר מקובלת, גם מה שאמרנו בעבר.
מירי רגב: אבל לאור השיחה של דב חנין איתי הבוקר, החלטתי שאני אעלה את זה.
מירי רגב: אני מבקשת להקריא את רשימת המצביעים כרגע לחוק: - חברת הכנסת מירי רגב, חבר הכנסת משה פייגלין.
מירי רגב: במקום חבר הכנסת בועז טופורובסקי, חבר הכנסת דב ליפמן.
מירי רגב: במקום חבר הכנסת נחמן שי, חבר הכנסת איציק שמולי.
מירי רגב: חבר הכנסת זבולון קלפה, חבר הכנסת דוד אזולאי, חבר הכנסת דוד צור, וחבר הכנסת דב חנין, אלה חברי הכנסת שכרגע מצביעים.
מירי רגב: אם יהיו החלפות, נא להודיע לנו.
מירי רגב: אנחנו מתחילים עם ההסתייגויות כפי שאמרנו של קבוצת מרצ אליה הצטרפו גם ש"ס ועבודה וחד"ש.
מירי רגב: הסתייגות מס' 1 מי בעד?
מירי רגב: הצבעה מס' 1 בעד ההסתייגות – 2 נגד – 4 נמנעים – 1 ההסתייגות של קבוצת מרצ, ש"ס, עבודה וחד"ש לסעיף 1 לא נתקבלה.
מירי רגב: הסתייגות מס' 2 מי בעד?
מירי רגב: הצבעה מס' 2 בעד ההסתייגות – 3 נגד – 4 נמנעים – אין ההסתייגות של קבוצת מרצ, ש"ס, עבודה וחד"ש לסעיף 1 לא נתקבלה.
מירי רגב: הסתייגות מס' 3 מי בעד?
מירי רגב: הצבעה מס' 3 בעד ההסתייגות – 3 נגד – 4 נמנעים –אין ההסתייגות של קבוצת מרצ, ש"ס, עבודה וחד"ש לסעיף 1 לא נתקבלה.
מירי רגב: הסתייגות מס' 4 מי בעד?
מירי רגב: הצבעה מס' 4 בעד ההסתייגות – 2 נגד – 4 נמנעים – אין ההסתייגות של קבוצת מרצ, ש"ס, עבודה וחד"ש לסעיף 1 לא נתקבלה.
דב חנין: אני יוצא לוועדת הכנסת, אני סומך על הרוב הקואליציוני, אם תתקשו אז תעדכנו אותי.
מירי רגב: אני אקרא לך.
מירי רגב: חברי הכנסת אזולאי ושמולי נמצאים כאן.
מירי רגב: לא להפריע פה באמצע ההצבעות, אחרת כולם ייצאו החוצה.
<תומר רוזנר: חבר הכנסת שמולי, האם תסכימו להצביע על כל ההסתייגויות או על חלקן שנוכל לייעל את ההצבעה, או שאתם מבקשים להצביע על כל הסתייגות בנפרד?
איציק שמולי: אתה מדבר על הסתייגויות אלה.
מירי רגב: אלה שאתם הצטרפתם אליהם.
<תומר רוזנר: לא מסכים.
<תומר רוזנר: לא, זה לא שמבטלים את ההצבעה.
איציק שמולי: אני מבין.
מירי רגב: הסתייגות מס' 5 מי בעד?
מירי רגב: הצבעה מס' 5 בעד ההסתייגות – 2 נגד – 4 נמנעים – אין ההסתייגות של קבוצת מרצ, ש"ס, עבודה וחד"ש לסעיף 1 לא נתקבלה.
מירי רגב: הסתייגות מס' 6 מי בעד?
מירי רגב: הצבעה מס' 6 בעד ההסתייגות – 1 נגד – 4 נמנעים – אין ההסתייגות של קבוצת מרצ, ש"ס, עבודה וחד"ש לסעיף 1 לא נתקבלה.
מירי רגב: הסתייגות מס' 7 מי בעד?
מירי רגב: הצבעה מס' 7 בעד ההסתייגות – 2 נגד – 4 נמנעים – אין ההסתייגות של קבוצת מרצ, ש"ס, עבודה וחד"ש לסעיף 1 לא נתקבלה.
מירי רגב: הסתייגות מס' 8 מי בעד?
מירי רגב: הצבעה מס' 8 בעד ההסתייגות – 2 נגד – 4 נמנעים – אין ההסתייגות של קבוצת מרצ, ש"ס, עבודה וחד"ש לסעיף 1 לא נתקבלה.
מירי רגב: הסתייגות מס' 9 מי בעד?
מירי רגב: הצבעה מס' 9 בעד ההסתייגות – 2 נגד – 4 נמנעים –אין ההסתייגות של קבוצת מרצ, ש"ס, עבודה וחד"ש לסעיף 1 לא נתקבלה.